सीतामढ़ी. शिवहर के कुअमा चौक पर वाहन चेकिंग के दौरान पिपराही थाने की पुलिस पर फायरिंग व बम फेंकने की घटना में शामिल अपराधियों के पीछे नक्सलियों का हाथ बताया जा रहा है. शिवहर जिले में नक्सली किसी बड़ी घटना को अंजाम देने की फिराक में थे. पिपराही प्रखंड की कुअमा पंचायत के पूर्व मुखिया संजय कुमार वर्मा उर्फ डब्बू निशाने पर थे. हालांकि दो दिन पूर्व हुई घटना का अब तक कोई खुलासा तो नहीं हुआ है, लेकिन पूरे घटनाक्रम में खुफिया विभाग नक्सलियों की बड़ी साजिश मानकर चल रहा है.